Translate: Bicolano • Bisaya • Chavacano • Hiligaynon • Ilocano • Kapampangan • Pangasinense • Tagalog • Waray
ATTY. JOSE MANUEL “CHEL” DIOKNO
- Founding Dean, De La Salle College of Law
- Chairman, Free Legal Assistance Group (FLAG)
Siasino ni Atty. Chel Diokno?
Ni Atty. Chel ket maysa nga abugado, mangisursuro, ken ama. Nagturpos ti Juris Doctor of Laws (kina abogasya) a kas Magna Cum Laude sadiay Northern Illinois University, Estados Unidos. Madama nga Chairman (Mangidadaulo) ti Free Legal Assistance Group (FLAG), ken nagbalin nga Founding Dean ti De La Salle College of Law.
Ni Atty. Chel ket anak ni Sen. Jose W. Diokno ken apo ni Supreme Court Justice Ramon Diokno. Taga Taal, Batangas ti pamilya Diokno. Addaan iti innem nga anak ni Atty. Chel.
Anya dagiti nagappuanan ni Atty. Chel?
Ni Atty. Chel ket tallopulon nga taw-en a mangmangted iti libre nga serbisyo legal kadagiti makasapul. Iti panawen iti pandemya, nasurok 19,000 a katao iti natulungan na babaen ti Free Legal Helpdesk diay Facebook.
Natulungan ni Atty. Chel nga makagun-od ti danyos dagiti naulila a pamilya ti trahedya iti MV Dona Paz, nga nakagapo iti ipupusay ti 4,300 a tao. Malaksid iti daytoy, adu pay nga kaso ti naipangabak ni Atty. Chel maipanggep ti kalintegan ti tao, wayawaya a panagsao ken kapanunotan.
pag_Latn vec_Latn eng_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn